3. ΕΓΚΥΚΛΙΟΣ  ΙΚΑ Αριθ. 110 της 12 Μαΐου 1952 Περί παρατάσεως των προθεσμιών τακτοποιήσεως των κατά την 21-6-1951 καθυστερουμένων εισφορών. Κοινοποιούμεν υμίν την υπ’ αριθ. 21539/Ι 142/7 Μαΐου 1952 πράξιν του κ. Υπουργού Εργασίας περί του εν περιλήψει θέματος και παραγγέλλομεν την ακριβή προς ταύτην συμμόρφωσιν υμών. Σχετικώς διευκρινίζομεν υμίν τ’ ακόλουθα: 1.Οι εργοδόται, οίτινες δεν είχον υποβάλει, κατά τα μέχρι τούδε ισχύσαντα, δήλωσιν περί εξοφλήσεως των κατά την 21 Ιουν. 1951 καθυστερουμένων εισφορών των προς το Ι.Κ.Α. και το τέως Ταμείον Ανεργίας δια 12 μηνιαίων δόσεων, δύνανται να υποβάλουν μέχρι της 15 Ιουν. 1952 δήλωσιν περί εξοφλήσεως της οφειλής των ταύτης, άνευ ουδεμιάς προσαυξήσεως, δια 24 μηνιαίων δόσεων. Ίνα όμως γίνη δεκτή η δήλωσις αύτη δέον, κατά την κοινοποιουμένην Υπουργικήν Πράξιν, οι ενδιαφερόμενοι εργοδόται να καταβάλουν μέχρι και της 15 Ιουν. 1952 το 1/4 των περί ων ανωτέρω καθυστερουμένων εισφορών. Το υπόλοιπον ποσόν τούτων, ήτοι το απομένον μετά την καταβολήν του 1/4 αυτών, θα εξοφληθή δια 24 μηνιαίων δόσεων. Η πρώτη των δόσεων τούτων δέον να καταβληθή μέχρι και της 30-6-52, εκάστη δε των υπολοίπων μέχρι τέλους του ημερολογιακού μηνός, καθ’ ον κατέστη απαιτητή, ήτοι η δόσις του Ιουλίου δέον να καταβληθή μέχρι   και   της   31-7-52,  η  του   Αυγούστου   με15Β.Γ.δ.2-3 Καταβολή εισφορών με δόσεις χρι και της 31-8-52, η του Σεπτεμβρίου μέχρι και της 30-9-52 κ.ο.κ. Δια τους εργοδότας της περιπτώσεως ταύτης, οίτινες κατά το από 15-10-1951 και εφεξής χρονικόν διάστημα κατέβαλον το σύνολον των κατά τ' ανωτέρω καθυστερουμένων εισφορών των ή τμήμα τούτων προσηυξημένον κατά 50% θα εφαρμοσθούν αναλόγως αι οδηγίαι αι δοθείσαι υμίν δια της υπ' αριθ. 40/1952 εγκυκλίου διαταγής. 2.Οι εργοδόται, οίτινες είχον υποβάλει δήλωσιν περί εξοφλήσεως των κατά την 21-6-51 καθυστερουμένων εισφορών των δια 12 μηνιαίων δόσεων και κατέβαλον ή θα καταβάλουν κανονικώς τας δόσεις των μέχρι της 15-6-52, ήτοι και την δόσιν του μηνός Μαΐου ε.έ., θα εξοφλήσουν την υπόλοιπον οφειλήν των δια 24 μηνιαίων δόσεων. Η πρώτη των δόσεων τούτων δέον να καταβληθή μέχρι και της 30-6-52, αι δε υπόλοιπαι τοιαύται θα καταβληθούν ως ανωτέρω εκτίθεται: Οι εργοδόται της περιπτώσεως ταύτης δεν υποχρεούνται εις υποβολήν νέας δηλώσεως ουδέ εις καταβολήν μέχρι 15 Ιουνίου ε.έ. του 1/4 του υπολοίπου της οφειλής των. 3.Οι εργοδόται, οίτινες είχον υποβάλει δήλωσιν περί εξοφλήσεως των κατά τ΄’ ανωτέρω καθυστερουμένων εισφορών των δια 12 μηνιαίων δόσεων και δεν κατέβαλον ή δεν θα καταβάλουν κανονικώς τας μέχρι της 15-6-52 οφειλομένας δόσεις, ήτοι και την δόσιν του μηνός Μαΐου ε.έ., ίνα τύχουν των διευκολύνσεων της κοινοποιουμένης Υπουργικής Πράξεως οφείλουν να καταβάλλουν μέχρι και της 15-6-52 το 1/4 του οφειλομένου υπολοίπου των περί ων ανωτέρω καθυστερουμένων εισφορών άνευ προσαυξήσεως. Το υπόλοιπον ποσόν (μετά την καταβολήν του 1/4) θα εξοφληθή δια 24 μηνιαίων δόσεων ως ανωτέρω εκτίθεται. Οι εργοδόται της περιπτώσεως ταύτης δεν υποχρεούνται εις υποβολήν νέας δηλώσεως. Δια τους εργοδότας, οίτινες είχον υποβάλει δήλωσιν περί τμηματικής εξοφλήσεως των ως άνω καθυστερουμένων εισφορών των και οίτινες υπεχρεώθησαν λόγω καθυστερήσεως δόσεώς τινος, να καταβάλουν το υπόλοιπον των κατά τ' ανωτέρω καθυστερουμένων εισφορών των προσαυξημένον κατά 50%, θα εφαρμοσθούν αναλόγως αι οδηγίαι αι δοθείσαι δια της υπ' αριθ. 40/1952 εγκυκλίου διαταγής. 4.Τέλος διευκρινίζομεν, ότι εάν δόσις τις δεν καταβληθή μέχρι τέλους του ημερολογιακού μηνός, καθ' ον αύτη κατέστη απαιτητή, προσαυξάνεται κατά 50% μόνον αύτη και ουχί ολόκληρον το υπόλοιπον της οφειλής ως μέχρι τούδε ίσχυε. Η καθυστερουμένη αύτη δόσις θα θεωρήται με την κατά 50% προσαύξησιν ως αυτοτελής οφειλή και θα επιδιώκηται η είσπραξίς της.